Kirk: Kosova duhet të jetë e pavarur por ajo duhet të respektojë të drejtat e pakicave
Intervistë me Mark Kirk, anëtar i Dhomës së Përfaqësuesve të Kongresit amerikan
Anëtari i Dhomës së Përfaqësuesve të Kongresit amerikan, Mark Kirk thotë se çështjet që kanë të bëjnë me statusin e Kosovës tani për tani janë lënë në hije në Kongres për shkak të problemeve të tilla si Iraku, Koreja e Veriut dhe Irani. Republikani Mark Kirk është nënkryetar i grupit të çështjeve shqiptare në Kongresin amerikan. Ai thotë se interesimi për shqiptarët i lindi kur shërbente në marinën e Shteteve të Bashkuara. Ai tregon se pas luftës shkoi përsëri në Kosovë dhe i kërkoi shoferit të taksisë ta çonte në vendin ku kishte patur zyrën gjenerali Lukiç. E gjetëm me vështirësi vendin, kujton ai, sepse aty nuk kishte mbetur gjë tjetër veçse një gropë e madhe nga një bombardim i NATO-s. Si rezervist, në vitin 2000, Mark Kirk ka kryer fluturime edhe në Irak me skuadriljen e tij. Ai kujton se si në Irak ai ndeshi në të njëjtët njerëz kundër të cilëve kishte luftuar në Kosovë. Ligjvënësi mendon se Kosova është qysh tani vend i pavarur dhe sipas tij ajo duhet të jetë e tillë. Ai e argumenton kështu pikpamjen e tij. Tani për tani, thotë zoti Kirk, Kosova ka mbetur disi në hije në Kongresin amerikan. Mark Kirk përfaqëson një zonë të shtetit Ilinoi ku jetojnë shumë shqiptarë dhe ai ka një vlerësim të lartë për ta. Mark Kirk thotë se shqiptarët e kanë mbështetur shumë në fushatën e tij për t’u zgjedhur në Kongres. Ligjvënësi Kirk ka marrë pjesë në operacionet e bombardimeve të NATO-s kundër ish-Jugosllavisë në vitin 1999 dhe thotë se Kosova duhet të jetë e pavarur por ajo duhet të respektojë të drejtat e pakicave.